Witold Lutosławski

Witold Roman Lutosławski (født 1913–1994) var en polsk komponist, og regnes som en av de betydeligste polske komponistene siden Chopin. 

Liv og virke
 Bakgrunn
Lutosławski vokste opp i en musikalsk familie. Fra barnealder fikk han undervisning i klaver og fiolin, og studerte deretter komposisjon i Warszawa.  Parallelt til musikkutdannelsen studerte han matematisk-naturvitenskapelige fag. Han fant flere elementer i disse fagene som han kunne nyttiggjøre seg i sin senere kompositoriske virke.

Komponist og dirigent
Hans første verker var påvirket av polsk folkemusikk. Han begynte å utvikle sin egen stil på slutten av 1950-tallet, og fra den tid av har komposisjonene hans innarbeidet hans egne metoder til å skape harmonier av små grupper intervaller. Det inngår også elementer av tilfeldighet i rytmen. 

Hans komposisjoner (som han selv dirigerte) omfatter fire symfonier, én konsert for orkester, flere konserter for solo og orkester, og orkestrale sangsykler.

Under kommunistregimet i Polen ble han bannlyst av den stalinistiskpregede staten for å være formalist og for elitær, lite tilgjengelig for det alminnelige folk, og hans musikk var i mange år tilgjengelig kun for få. På sin side motsatte Lutosławski seg alltid den såkalte sosialistiske realisme innen kunsten.

I 1960-årene begynte Lutosławskis virksomhet som dirigent. Fra sitt samarbeid med orkesteret håpet Lutosławski på den ene side på en bedre tilpasning av sine verker til orkesterets praktiske muligheter, og på den annen side nye impulser for sin komponistvirksomhet.

På 1980-tallet støttet han Solidaritetsbevegelsen, og etter systemskiftet i 1989 ble han rehabilitert.

Han døde i 1994, og er gravlagt på Powązki-kirkegården i Warszawa.

 Utmerkelser og priser (utvalg) 
Han mottok også et stort antall polske og internasjonale utmerkelser i løpet av sitt liv, blant annet:

 1994 – Den hvite ørns ordenLista osób odznaczonych w latach 1992-2005 , oversikt over ordensutnevnelser til Den hvite ørns orden fra Polens president.
 1994 – Pour le Mérite für Wissenschaften und Künste
 1983 – Ernst von Siemens' musikkpris
 1967 – Léonie Sonnings musikkpris

 Referanser 

 Eksterne lenker 



Kategori:Personer fra Warszawa
Kategori:Polske komponister
Kategori:Den hvite ørns orden
Kategori:Pour le Mérite
Kategori:Medlemmer av Kungliga Musikaliska Akademien